Επίδραση του κενού άμελξης και της χορηγούμενης βιταμίνης Ε και Se στην ποσότητα και ποιότητα του γάλακτος και στην υγιεινή των προβάτων:
Creators: name: Μαμάτσιος, Κωνσταντίνος Γεωργίου
Publisher: name: Aristotle University of Thessaloniki
Year: 2013
Subjects: Κενό άμελξης
Βιταμίνη Ε και Se
Πρόβατα
Vacuum level
Vitamin E and Se
Ewes

description: Σκοπός της παρούσας διατριβής ήταν η μελέτη της επίδρασης 2 επιπέδων κενού άμελξης στα ποσοτικά, ποιοτικά χαρακτηριστικά του γάλακτος και στην υγιεινή του μαστού των προβάτων, όταν στα ζώα χορηγούνταν επιπρόσθετη ποσότητα βιταμίνης Ε και Se. Κατά συνέπεια κρίθηκε αναγκαίο να μελετηθεί το κενό που εφαρμόζεται για την μηχανική άμελξη των προβάτων αφού είναι γνωστό ότι η αύξηση του κενού άμελξης αυξάνει τον κίνδυνο εμφάνισης κλινικών μορφών μαστίτιδας καθώς και την αύξηση του αριθμού των σωματικών κυττάρων στο γάλα. Παράλληλα έχει διαπιστωθεί ότι η βιταμίνη Ε σε συνδυασμό κυρίως με το Σελήνιο (Se) αυξάνουν το αμυντικό σύστημα του οργανισμού έναντι μικροβιακών προσβολών. Υλικά-Μέθοδοι: Το πείραμα πραγματοποιήθηκε στο Πρότυπο Κτηνοτροφικό Κέντρο Βλάστης Κοζάνης και χρησιμοποιήθηκαν 96 προβατίνες της ορεινής φυλής. Τα ζώα χωρίστηκαν σε 4 ομάδες των 24 ατόμων η καθεμία, ισόρροπες μεταξύ των, ως προς τις γαλακτικές περιόδους. Εφαρμόστηκε ένα παραγοντικό 2x2 σχέδιο, με δυο επίπεδα κενού (38 kPa και 46 kPa) και δυο σιτηρέσια (ένα χωρίς επιπρόσθετη χορήγηση βιταμίνης Ε και Se και ένα με επιπρόσθετη χορήγηση). Πραγματοποιήθηκαν 6 έλεγχοι γαλακτοπαραγωγής (βράδυ και πρωί κάθε φορά) ανά 14ήμερο, την περίοδο Απριλίου-Ιουλίου 2010. Κατά την δειγματοληψία γινόταν ποσοτικός έλεγχος της γαλακτοπαραγωγής, ενώ με την χρήση των μηχανημάτων Milcoscan 4000 και Fossomatic 5000 έγινε έλεγχος της χημικής σύστασης του γάλακτος (λίπος, πρωτεΐνη, λακτόζη, ολικά στερεά, και στερεά άνευ λίπους) καθώς και του Αριθμού των Σωματικών Κυττάρων (Α.Σ.Κ.) του γάλακτος. Παράλληλα μετά το τέλος της άμελξης της κάθε ομάδας λαμβάνονταν γάλα από την τερματική φιάλη της αμελκτικής μηχανής για τον έλεγχο της Ολικής Μικροβιακής Χλωρίδας (Ο.Μ.Χ.). Αποτελέσματα: Η στατιστική επεξεργασία των δεδομένων έδειξε ότι η επίδραση της βιταμίνης Ε και του Se επέφερε μείωση στον αριθμό των σωματικών κυττάρων του γάλακτος και στα 2 επίπεδα κενού της άμελξης, τόσο στον απόλυτο αριθμό τους, όσο και στον λογάριθμο αυτών. Ακόμα η επιπλέον χορήγηση βιταμίνης Ε και Se φάνηκε ότι επιδρά θετικά στην χημική σύσταση του γάλακτος. Αναφορικά με την Ο.Μ.Χ. (είτε σε cfu είτε στο λογάριθμο τους) δεν παρατηρήθηκε σημαντική διαφορά και στα 2 επίπεδα κενού, είτε χορηγήθηκε βιταμίνη Ε και Se, είτε όχι. Τέλος η κλασματική απόδοση του γάλακτος βελτιώθηκε σημαντικά μόνο στην περίπτωση του κενού των 46 kPa. Συμπεράσματα: Η χορήγηση βιταμίνης Ε και Se ως επιπλέον ποσότητα στο σιτηρέσιο φαίνεται να έχει θετική επίπτωση στη μείωση του αριθμού των σωματικών κυττάρων και κατά συνέπεια ευνοϊκή επίδραση στην υγιεινή των μαστικών αδένων των προβάτων.
description: The aim of the present thesis was tο study the effect of 2 machine milking vacuum levels in the quantitative and qualitative characteristics of the milk and the hygiene of the udder of ewes, when the animals were administrated with additional quantity of vitamin E and Se. This was considered advisable because it is known that the vacuum level that is applied for the machine milking of the ewes increases the incidence of appearance for clinical forms of mastitis as well as the increase of the number of somatic cells in the milk. At the same time it has been ascertained that vitamin E in combination (mainly) with Selenium (Se) increases the defensive mechanisms of the organism against intramammary infections. Materials-Methods: The experiment was conducted in the Vlasti Research Station in Kozani and we used 96 ewes of the Greek mountainous breed. The ewes were separated in 4 equal teams of 24 individuals each one, balanced between, as to the lactation period. It was applied a 2x2 factorial design, with 2 machine milking vacuum levels (38 kPa and 46 kPa) and two diets (one without additional administration of vitamin E and Se and one with additional administration). We conducted 6 lactation controls (every evening and morning) every 14 days, from April till July 2010. During the sampling took place a quantitative control of lactation, while through the use of Milcoscan 4000 and Fossomatic 5000 took place a control of the chemical composition of milk (fat, protein, lactose, total solids and total non-fat solids) as well as the Somatic Cell Count (SCC) of the milk. At the same time after the end of the milking of each team it was received milk from the receiver of the milking machine for the control of the Bacterial Count in CFUs (Colony Forming Units). Results: The statistical analysis of the results showed that the effect of vitamin E and Se brought reduction in the Somatic Cell Count in both the 2 machine milking vacuum levels, as much as in their cardinal number as in their logarithm. Moreover the additional administration of vitamin E and Se showed that it affects positive to the chemical composition of milk. In reference to the Bacterial Count (either as cfu or as logarithm) it was not observed significant difference in both 2 machine milking vacuum levels, whether vitamin E was administrated or not. Finally the milk yield was improved considerably only in the case of the vacuum level of 46 kPa. Conclusions: The administration of vitamin E and Se as additional quantity to the ration seems to have positive effect in the reduction of Somatic Cell Count and consequently positive action in the hygiene of mammary glands of ewes.